Týždeň vedy a techniky 2014 na Astron. ústave SAV
24.10.2014 06:37, Autor: Astronomický ústav SAV
V rámci Týždňa vedy a techniky na Astronomickom ústave SAV v Starej Lesnej bude pre vás pripravený program v utorok 11. a v piatok 14.novembra. Od obeda až do 23.hodiny budú pripravené hodinové vstupy pre verejnosť do budovy AsÚ SAV, multimediálny program o histórii a súčasnosti astronómie a astrofyziky na Slovensku. Od 18.tej hodiny sú tiež pripravené prehliadky nočnej oblohy za priaznivého počasia. V prípade nepriaznivého počasia bude náhradný program vo forme simulovaného vesmíru programom Space Engine. Okrem toho budú pre vás pripravené aj zaujímavé prednášky.